Rheinland-Pfalz

D**'Rheinland-Pfalz** ass e Bundesland am Südweste vun der Bundesrepublik Däitschland, wat den 18. Mee 1947 gebilt gouf. Gëlteg Ofkierzunge sinn RLP, RPF respektiv RP (woubäi dat lescht mat der neier Autosplack vum Rhein-Pfalz-Krees ka verwiesselt ginn).

D'Rheinland-Pfalz grenzt un d'Bundeslänner Nordrhein-Westfalen, Hessen, d'Saarland, Baden-Württemberg an un d'Belsch, Frankräich a Lëtzebuerg.

## Wopen a Symboler

De Landeswope vu Rheinland-Pfalz besteet aus dem Léiw vun der Pfalz, dem Kräiz vum Äerzbistum a Kurfürstentum Tréier souwéi dem Mainzer Rad an erënnert domat un d'Kurfürstentümer Tréier, Mainz a Pfalz, déi bis 1806 existéiert hunn.

Am ieweschte rietsen Drëttel ass dat zanter 1273 attestéiert Symbol vum Äerzbistum Tréier, d'rout Kräiz op wäissem Hannergrond. Am lénksen ieweschten Drëttel ass op roudem Hannergrond d'Sëlwerrad mat sechs Speechele vum Äerzbistum Mainz, wat och zanter dem 13. Joerhonnert als Sigel agefouert gi war. De gëllene Léiw am ënneschte schwaarzen Drëttel steet fir d'Kurpfalz, an ass op de besonnesche Rang vun den Herzoge vu Bayern als "*Pfalzgrafen bei Rhein*" zeréckzeféieren. Iwwer dem Schëld steet eng Kroun aus fënnef gëllene Wäiblieder, Rheinland-Pfalz ass e bedeitend Däitscht Wäibaugebitt.

## Geographie

D'Rheinland-Pfalz ëmfaasst am Norde vun de Rheinesche Schieferbierger de südlechen Deel vun der Äifel, den Honsréck, de westleche Westerwald an den nordwestlechen Deel vum Taunus, souwéi am südleche Beräich d'Rhäinhessescht Hiwwelland, d'Nordpfälzer Biergland, de Landstuhler Bruch, d'Südwestpfälzesch Héichfläch, de Pfälzer Bësch an en Deel vun der Uewerrheinescher Déifebene. Den héchste Bierg ass den Erbeskopf (816 m) am Honsréck. *Kuckt heizou och [[Bierger a Rheinland-Pfalz]]*.

Duerch Rheinland-Pfalz fléissen déi grouss Bundeswaasserstroosse Rhäin, Musel, Saar a Lahn. Weider Flëss sinn Nahe, Sauer, Our, Glan a Sieg.

## Administratioun

### Landkreesser
*Kuckt dozou och d'[[Lëscht vun de Landkreesser an Däitschland]]*

A Rheinland-Pfalz gëtt et 24 Landkreesser:

# Ahrweiler (AW)
# Altenkirchen (AK)
# Alzey-Worms (AZ)
# Bad Dürkheim (DÜW)
# Bad Kreuznach (KH)
# Bernkastel-Wittlich (WIL)
# Birkenfeld (BIR)
# Cochem-Zell (COC)
# Donnersbergkrees (KIB)
# Äifelkrees Bitburg-Prüm (BIT)
# Germersheim (GER)
# Kaiserslautern (KL)
# Kusel (KUS)
# Mainz-Bingen (MZ)
# Mayen-Koblenz (MYK)
# Neuwied (NR)
# Rhein-Hunsrück-Krees (SIM)
# Rhein-Lahn-Krees (EMS)
# Rhein-Pfalz-Krees (RP)
# Südlech Wäistrooss (SÜW)
# Südwestpfalz (PS)
# Tréier-Saarburg (TR)
# Landkrees Vulkanäifel (DAU)
# Westerwaldkrees (WW)

### Kreesfräi Stied

# Frankenthal (Pfalz) (FT)
# Kaiserslautern (KL)
# Koblenz (KO)
# Landau an der Pfalz (LD)
# Ludwigshafen um Rhein (LU)
# Mainz (MZ)
# Neustadt op der Wäistrooss (NW)
# Pirmasens (PS)
# Speyer (SP)
# Tréier (TR)
# Worms (WO)
# Zweebrécken (ZW)

*Kuckt dozou och d'[[Lëscht vun de kreesfräie Stied an Däitschland]].*

### Regiounen

Rheinland-Pfalz ass an 9 Regiounen agedeelt:

* Ahr
* Äifel
* Honsréck
* Mëttelrhein-Lahn-Taunus
* Musel-Saar
* Nahe
* Pfalz
* Rheinhessen
* Westerwald

## Kuckeswäertes

### Bauwierker a Kierchen

### UNESCO Weltierwen
* 1981 - K - Doum zu Speyer
* 1986 - K - Dat réimescht Tréier (dorënner och d'Igeler Sail), den Doum St. Peter an d'Léiffraekierch
* 2002 - K - Kulturlandschaft Mëttelse Rhäin tëscht Koblenz a Bingen
* 2005 - K - De 550&nbsp;km laange Uewergermanesche-Rätesche Limes tëscht Rheinbrohl a Eining

### Buergen a Schlässer

## Politik
D**'Ministerpresidenten** zanter dem 13. Juni 1947:
* 13. Juni 1947 – 9. Juli 1947: Dr. Wilhelm Boden, CDU
* 1947 – 1969: Dr. h.c. Peter Altmeier, CDU
* 1969 – 1976: Dr. phil. Dr. h. c. mult. Helmut Kohl, CDU
* 1976 – 1988: Dr. phil. Bernhard Vogel, CDU
* 1988 – 1991: Dr. Carl-Ludwig Wagner, CDU
* 1991 – 1994: Rudolf Scharping, SPD
* 1994 – 2013: Kurt Beck, SPD
* 2013 – haut: Malu Dreyer, SPD

## Um Spaweck
* Ausféierlech Beschreiwung vum Wope vu Rheinland-Pfalz